Ügyiratszám: HSZ/26599/2019. Látta: ……………………………….

Kiss Andrea

városfejlesztési iroda részéről

##### Jegyzőkönyv

**Hajdúszoboszló Város Önkormányzatának**

*Városfejlesztési, Mezőgazdasági Bizottsága 2019.09.17- én 10.00órakor kezdődő üléséről*

**Készült:** Hajdúszoboszló Város Önkormányzata Városfejlesztési, Mezőgazdasági Bizottsága (továbbiakban: VMB) 2019. szeptember 17 - én 10.00 órakor kezdődött nyilvános üléséről

**Jelen vannak**: a csatolt jelenléti ív szerinti bizottsági tagok: Orosz János, Marosi György Csongor, Németi Attila Sándor, Harsányi István, Bényei Sándor

**Képviselő – testület tagjai közül**: Kanizsay György Béla

**Hajdúszoboszlói Polgármesteri Hivatal részéről**: Bárdos Ilona, Szabóné Szabó Mária, Kiss Andrea,

**Jegyzőkönyvvezető:** Molnár Edit

Orosz János/VMB elnök: Köszönti a Bizottság tagjait, a hivatal munkatársait. Megállapítja, hogy a Bizottság határozatképes, a 9 bizottsági tag közül 5 tag jelent meg az ülésen. Mivel a két bizottság együttes ülését tartja, a levezető elnöki feladatokat átadja, Marosi György Csongornak, a Gazdasági Bizottság elnökének.

Marosi György Csongor/VMB levezető elnök: A kiküldött napirendi javaslatokhoz érkezett az „Előterjesztés városi utak padkarendezéséről”. Kéri a VMB tagjait, hogy kézfeltartással szavazzon, az előterjesztések napirendek közé felvételéről:

A VMB (döntéshozatalban 5 fő vesz részt) 5 igen szavazattal (Orosz János, Marosi György Csongor, Németi Attila Sándor, Harsányi István, Bényei Sándor) ellenszavazat és tartózkodás nélkül elfogadta, és a napirendi javaslatok közé felvette az „Előterjesztés városi utak padkarendezéséről” szóló előterjesztést.

Marosi György Csongor/VMB levezető elnök: Aki az így kialakított módosított napirendi javaslatokat elfogadja, kézfeltartással jelezze:

A VMB (döntéshozatalban 5 fő vesz részt) 5 igen szavazattal (Orosz János, Marosi György Csongor, Németi Attila Sándor, Harsányi István, Bényei Sándor) ellenszavazat és tartózkodás nélkül elfogadta az alábbi napirendi javaslatokat, és a következő határozatot hozta:

**106/2019. (IX.17.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága a 2019. szeptember 17 - ei ülésének napirendjét a következők szerint határozza meg:**

**NAPIRENDI PONTOK:**

**Csak bizottsági anyag:**

1. Előterjesztés a Hajdúszoboszlói Sportegyesület tűzcsap létesítése tárgyában

Előadó: városfejlesztési irodavezető-helyettes

1. Előterjesztés a helyi menetrendszerinti autóbusz – közlekedés 2019.I. félévi működéséről

Előadó: városfejlesztési irodavezető-helyettes

1. Hajdúszoboszlói Kistérségi Szociális, Család és Gyermekjóléti Központ kérelme

Előadó: városfejlesztési irodavezető-helyettes

1. Előterjesztés városi utak padkarendezéséről

Előadó: városfejlesztési irodavezető-helyettes

Bejelentések, tájékoztatások.

**Napirendek megtárgyalása:**

1. **Előterjesztés a Hajdúszoboszlói Sportegyesület tűzcsap létesítése tárgyában**

Marosi György Csongor/VMB levezető elnök: Kérdés, hozzászólás hiányában a szavazás következik. Aki az előterjesztés határozati javaslatát elfogadja, az kézfeltartással jelezze:

A VMB (döntéshozatalban 5 fő vesz részt) 5 igen szavazattal (Orosz János, Marosi György Csongor, Máté Lajos, Németi Attila Sándor, Harsányi István, Bényei Sándor) ellenszavazat és tartózkodás nélkül elfogadta az előterjesztés határozati javaslatát, és a következő határozatot hozta:

**107/2019. (IX.17.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága bruttó 1.366.825 Ft összeget biztosít a 2019.évi intézmény-felújítási keret terhére, az előterjesztésben foglaltak alapján a – Hajdú – Bihar Megyei Katasztrófavédelmi Igazgatóság, Debreceni Katasztrófavédelmi Kirendeltsége által előírtak maradéktalan teljesítésére-, sport utcai tűzcsap létesítésével kapcsolatosa kiadásokra.**

**Utasítja a Jegyzőt a szükséges intézkedések megtételére.**

Határidő : 2019. azonnal

Felelős : jegyző

1. **Előterjesztés a helyi menetrendszerinti autóbusz – közlekedés 2019.I. félévi működéséről**

Marosi György Csongor/VMB levezető elnök: Kérdés, hozzászólás hiányában a szavazás következik. Aki az előterjesztés határozati javaslatát elfogadja, az kézfeltartással jelezze:

A VMB (döntéshozatalban 5 fő vesz részt) 5 igen szavazattal (Orosz János, Marosi György Csongor, Németi Attila Sándor, Harsányi István, Bényei Sándor) ellenszavazat és tartózkodás nélkül elfogadta az előterjesztés határozati javaslatát, és a következő határozatot hozta:

**108/2019. (IX.17.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága az Észak-magyarországi Közlekedési Központ Zrt. Hajdúszoboszló város területén 2019. I. félévben végzett menetrend szerinti helyi személyszállítás 2019. I. féléves működéséről szóló beszámolójában foglaltakat elfogadja.**

Határidő : -

Felelős : -

1. **Hajdúszoboszlói Kistérségi Szociális, Család és Gyermekjóléti Központ kérelme**

Marosi György Csongor/VMB levezető elnök: Amennyiben nincs kérdés, hozzászólás, a szavazás következik. Aki támogatja, a kérelmet, az kézfeltartással jelezze:

A VMB (döntéshozatalban 5 fő vesz részt) 5 igen szavazattal (Orosz János, Marosi György Csongor, Németi Attila Sándor, Harsányi István, Bényei Sándor) ellenszavazat és tartózkodás nélkül elfogadta a Hajdúszoboszlói Kistérségi Szociális, Család és Gyermekjóléti Központ kérelmét, és a következő határozatot hozta:

**109/2019. (IX.17.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága a Hajdúszoboszlói Kistérségi Szociális, Család és Gyermekjóléti Központ (Hajdúszoboszló, Kossuth utca 15.) épületének klímatizálására, bruttó 1.800.000 Ft összeget biztosít a 2019.évi intézmény-felújítási keret terhére.**

**Utasítja a Jegyzőt a szükséges intézkedések megtételére.**

Határidő : 2019. azonnal

Felelős : jegyző

1. **Előterjesztés városi utak padkarendezéséről**

Marosi György Csongor/VMB levezető elnök: A fontossági sorrendben felsorolt tételek között 5., pontban van, a Fertő utca mindkét oldala, a Bordángát utcától kifelé max. 704 m2 – ig, 528.000 Ft értékben. Nem érthető, hogy ez a tétel miért került ide, mert jelenleg csatornázzák az utcát, ezért nem javasolja, hogy a Fertő utca padkarendezéséről szóló anyag támogatásra kerüljön. Aki az előterjesztés határozati javaslatát az ötös pont kivételével (Fertő utca mindkét oldala a Bordángát utcától kifelé) elfogadja, az kézfeltartással jelezze:

A VMB (döntéshozatalban 5 fő vesz részt) 5 igen szavazattal (Orosz János, Marosi György Csongor, Németi Attila Sándor, Harsányi István, Bényei Sándor) ellenszavazat és tartózkodás nélkül elfogadta az előterjesztés módosított határozati javaslatát, és a következő határozatot hozta:

**110/2019. (IX.17.) VMB határozat:**

**Hajdúszoboszló Város Önkormányzatának Városfejlesztési Mezőgazdasági Bizottsága támogatja a módosított előterjesztés szerinti padkarendezési munkálatok elvégzését a 2019. évi városi költségvetés 9. sz. melléklet (városüzemeltetés) 36/ÖK, „utak padkarendezése 1 km” megnevezésű kerete terhére.**

**Felkéri a Jegyzőt a megvalósításhoz szükséges intézkedések megtételére felhatalmazza a polgármestert a szerződés aláírására.**

Határidő: 2019. december 31.

Felelős: Jegyző

Marosi György Csongor/VMB levezető elnök: Minden résztvevőnek köszöni az aktív közreműködést, az ülést 11.12 – kor bezárja.

**K.m.f.**

***Orosz János Marosi György Csongor***

VMB elnök VMB levezető elnök

***Molnár Edit***

jkv.vezető